Byggematador Anders Jørgen Sønderstrup - stifteren af Holmsø Huset a/s - forsøger gennem et nyt selskab Projektselskabet aps, der er stiftet af hans søn, at sætte gang i nye byggerier. Men ikke alle er lige begejstrede. - Jeg kan ikke forstå, at det kan lade sig gøre, siger Jan Bodin, der driver et mindre malerfirma i Nørresundby og mistede 235.000 kroner, da Holmsø Huset gik konkurs for tre år siden, skriver Nordjyske. Regeringens Konkursråd arbejder på et udspil, der skal gøre livet sværere for personer med mange konkurser. Og juraprofessor Lars Bo Langsted fra Aalborg Universitet mener, at et af de nye tiltag bør være, at skifteretten får mulighed for give karantæne til konkursramte erhvervsfolk, så de i en periode ikke kan stifte og lede selskaber.

Referat:
Selv om han har 35 konkurser og tvangslikvidationer bag sig, så fortsætter en nordjysk mand med at bygge huse, skriver Nordjyske.